નવસારી જિલ્લાની ચાર બેઠકો માટે ઉમેદવારો નક્કી કરવાની પ્રક્રિયા નવસારી ભાજપ કાર્યાલય ખાતે બે દિવસ ચાલી હતી. આ ચાર બેઠકો માટે જલાલપોર બેઠક માટે જ ઓછા દાવેદારો બહાર આવ્યા હતા, અન્ય ચાર બેઠકો માટે દાવેદારોની સંખ્યા વધુ રહી હતી. બેઠક પ્રમાણે જોઇએ તો નવસારી માટે 17, જલાલપોર માટે 6, ગણદેવી માટે 18 અને વાંસદા બેઠક માટે પણ 18 દાવેદારોએ પોતાના સમર્થકો સાથે ભાજપની ટિકીટ માટે દાવા રજુ કર્યા હતા.